Milan Izák (oftalmológ)

Milan Izák (* 26. september 1939, Banská Bystrica) je slovenský lekár-oftalmológ.

Životopis 
V roku 1946 – 1956 študoval na JSŠ v Brezne, Banskej Bystrici a vo Zvolene, 1956 – 1962 absolvoval štúdium na Lekárskej fakulte J.E. Purkyně v Brne. V roku 1966 obhájil atestáciu I. st. a v roku 1970 atestáciu II. stupňa na ILF v Košiciach, 1977 CSc., 1989 docent, 1997 vymenovaný za profesora. Absolvoval študijné a pracovné cesty do takmer všetkých štátov sveta, v medicínsky najvyspelejších krajinách bol opakovane. V roku 1962 nastúpil do KÚNZ v Banskej Bystrici ako lekár, 1966 sa stal zástupcom  prednostu oddelenia a 1977 prednostom očného oddelenia, od 1991 je prednostom Očnej kliniky NsP F.D. Roosevelta v Banskej Bystrici. V rámci pedagogickej činnosti pôsobil ako profesor na Trnavskej Univerzite v Trnave (1998 – 1999).

Je členom 13 domácich a zahraničných odborných spoločností. Venuje sa mikrochirurgii oka a využitím progresívnej techniky a zavádzaním nových operačných metód do rutinnej praxe. Patrí mu rad priorít v rámci Československa a Slovenska. Je autorom 9 zlepšovacích návrhov,  vybudoval jedno z najlepšie vybavených oftalmologických pracovísk na Slovensku. Vychoval rad vynikajúcich odborníkov. Je spoluautorom 2 monografií, publikoval odborné príspevky doma i v zahraničnej tlači. Podieľal sa na príprave 20 výučbových videofilmov.

Kariéra 
 emeritný prednosta II. očnej kliniky Slovenskej zdravotníckej Univerzity FNsP F.D. Roosevelta v Banskej Bystrici
 žiak a spolupracovník svetoznámeho ruského profesora S. N. Fjodorova
 medzinárodne uznávaný odborník v oblasti oftalmológie
 člen mnohých prestížnych medzinárodných medicínskych organizácií
 člen redakčných rád viacerých medzinárodných odborných vedeckých časopisov
 pionier a inventor mnohých nových diagnostických a liečebných, najmä mikrochirurgických metód v rámci Slovenska i Československa
 pracuje v odbore oftalmológie 48 rokov a má 16 ročné skúsenosti s refrakčnými laserovými operáciami oka, vykonáva ich od roku 1994; od roku 1993 je držiteľom certifikátu na laserové operácie oka americkej firmy Summit a od roku 2009 od nemeckej firmy Wave Light
 zakladateľ kliniky mikrochirurgie oka a centra pre diagnostiku a laserovú liečbu oka Izak Vision Center

Ocenenia 
 autor stoviek prednášok a publikácií, z ktorých niektoré dostali medzinárodné ocenenie - 2x najlepšia prednáška na ASCRS (USA) - 2x ocenenie OSCARa za odborný videofilm (San Francisco, USA - 2003 a 2006) - 1x ocenenie za najlepší videofilm (Americká akadémia - San Diego, USA - 2005) - najlepší videofilm - WOC kongres Hong Kong - 2008
 nositeľ štátneho vyznamenania ČSSR „Za vynikajúcu prácu“ - 1985
 cena primátora mesta Banská Bystrica - 1998
 nositeľ vyznamenania - Kríža prezidenta SR II. stupňa - 2004
 cena predsedu banskobystrického samosprávneho kraja - 2009
 nositeľ bronzovej, striebornej i zlatej medaily J. E. Purkyně
 nositeľ medaily J. B. Guota
 v roku 2007 získal titul FEBO (Fellow of European Board of Ophthalmology)
 držiteľ prestížneho titulu Ambasador holandskej firmy OPHTEC
 nositeľ Zirmovej ceny Českej oftalmologickej spoločnosti - 2010

Politika 
Milan Izák kandidoval vo voľbách do Európskeho parlamentu v roku 2009 ako nezávislý kandidát na kandidátke Slobodného fóra.

Referencie

Literatúra 
 Kto bol kto v Banskej Bystrici v roku 2001

Externé odkazy 
 

Slovenskí lekári
Osobnosti z Banskej Bystrice